ELŐTERJESZTÉS

***„Litér Község Önkormányzata, 2016.évi Köztisztviselői nap támogatása”***

Litér Község Önkormányzatának Pénzügyi, Gazdasági- és Településfejlesztési Bizottsága

Litér Község Önkormányzatának Képviselő-testülete

2016. május hó

Tisztelt Pénzügyi, Gazdasági- és Településfejlesztési Bizottság!

Tisztelt Képviselő-testület!

Az Önkormányzatok 1990-ben alakultak meg, a Litéri Közös Önkormányzati Hivatal 1991. január 1-e óta, azaz 25 éve dolgozik Litér és Királyszentistván települések érdekében. Az évek alatt a két önkormányzat támogatásának köszönhetően sok szép pillanattal gazdagodtak köztisztviselőink, akik zöme már sok éve szolgálja a két település lakosságát.

A jubileumi évre figyelemmel a Köztisztviselők részére egy kihelyezett szakmai napot szeretnénk tartani.

Azzal a kéréssel fordulok a Tisztelt Képviselő-testület felé, hogy a jubileumi köztisztviselői nap alkalmából tervezett, kihelyezett szakmai nap megtartását 150.000,- Ft-tal támogatni szíveskedjenek, és kérem, biztosítsák részünkre az Önkormányzat tulajdonában álló Opel Vivaro mikrobuszt.

Köszönöm szépen az eddig nyújtott támogatást, és kérem a Tisztelt Képviselő-testületet, hogy továbbra is támogassa a köztisztviselői nap megtartását.

Litér, 2016. május 11.

Bencze Éva

jegyző

Kérem a tisztelt képviselő-testületet, hogy a támogatás lehetőségét megvitatni, és arról dönteni szíveskedjen.

Litér, 2016. május 11.

Szedlák Attila

polgármester

Határozati javaslat

***Litér Község Önkormányzata***

***Képviselő-testületének …../2016. (…....) LKt. határozata***

Litér Község Önkormányzata Képviselő-testülete úgy határozott, hogy a Közös Hivatal részére a 2016. évi Köztisztviselői Nap programjaihoz a tárgyévi tartaléka terhére 150.000,- Ft támogatást biztosít.

A Litéri Közös Önkormányzati Hivatal részére térítésmentesen biztosítja a köztisztviselői szakmai nap rendezvényre az Önkormányzat tulajdonában álló Opel Vivaro mikrobuszt.

A képviselő-testület megbízza a Jegyzőt, hogy 150.000,- Ft átutalásáról a Pénzügyi Csoport útján gondoskodjon.

Felelős: Bencze Éva jegyző

Határidő: 2016. június 30.